ועדת הכספים, כנסת 17, פרוטוקול מספר 437, 2007-06-20 10:30

סטס מיסז'ניקוב: אני מתכבד לפתוח את ישיבת ועדת הכספים בנושא הצעת חוק לתיקון פקודת מס הכנסה (מס' 155) (נקודות זיכוי בעד שירות סדיר), התשס"ז-2007 של חברת הכנסת שלי יחימוביץ.

שלי יחימוביץ': הצעת החוק באה לתקן עיוות של מקרה מאד נפוץ שבו חיילות משתחררות בתום 24 חודשים לשירותן הצבאי מסיבות מנהליות, שבוע לפני או שבועיים לפני, ואז הן נפגעות בנקודות הזיכוי שלהם למס הכנסה.

שלי יחימוביץ': החוק בא לתקן את העיוות הזה ועל פי החוק, חיילת שתשתחרר בתום 22 חודשים של שירות סדיר תהיה זכאית גם היא למלוא נקודות הזיכוי במס הכנסה.

שלי יחימוביץ': במהלך הדיונים לקריאה ראשונה העלו כאן נציגי משרד הביטחון סוגיה נוספת והיא סוגיה של גברים שמשרתים גם שירות של שנתיים שהם עולים חדשים והציעו מיוזמתם להחיל גם עליהם את החוק.

שלי יחימוביץ': ההסכמות שהגענו לגביהן עם האוצר הם דלקמן, 22 חודשים לחיילות, 23 חודשים לחיילים שהשירות הסדיר שלהם נמשך שנתיים בלבד.

שלי יחימוביץ': יש גם הסכמה לגבי תחולת החוק ומבחינתי נותר רק לקרוא את החוק.

ניסן סלומינסקי: שאלתי גם בפעם הקודמת, והיו חילוקי דעות, לגבי בנות שירות לאומי

מיכל דויטש: לא היו חילוקי דעות, זה לא חל על בנות שירות לאומי, זה חל על חיילים.

שלי יחימוביץ': אתה יכול להגיש תיקון לחוק שזה יחול גם על שירות לאומי.

מיכל דויטש: הזיכוי הזה נגבה במשך תקופה של שלוש שנים, מה שנקבע לא מזמן בהצעת החוק של אליס מילר, 1/6 נקודת זיכוי בחודש למי ששרת כשהחוק הזה יעבור 23 חודשים לגבר או 22 חודשים מלאים לאישה, או 1/12 נקודות זיכוי לגבי מי - - -

ניסן סלומינסקי: את זה אני מבין אבל למה זה לא חל על בנות שירות לאומי.

מיכל דויטש: כי מטרת הסעיף הזה היה לחיילים משוחררים.

ראובן ריבלין: יש חוק שבו באנו להשוות את בנות השירות לאומי בנושאים מסוימים, נדמה לי שאנחנו צריכים לתקן את אותו חוק פעם נוספת ולהציע להשוות כי בלי זה לא יהיה לך.

שלי יחימוביץ': ההסכמות שלי הן אחרות.

ראובן ריבלין: ברור, אין ברירה אחרת.

ראובן ריבלין: כדי להרחיב את זה על בנות שירות לאומי אתה צריך להציע הצעת חוק שמה שחל על החיילים יחול גם על בנות שירות לאומי.

ראובן ריבלין: זה חוק נפרד כי אין דרך אחרת.

ניסן סלומינסקי: אני לא יכול לעשות על הבסיס?

ראובן ריבלין: בשלב של קריאה שנייה ושלישית תכניס הסתייגות שבה אתה מבקש, ותשאל את היועצת המשפטית - - -

מיכל דויטש: זה נושא חדש.

ראובן ריבלין: נושא חדש זה מה שוועדת הכנסת מחליטה שהוא נושא חדש.

ראובן ריבלין: אבל גם בעניין זה אני יכול להסביר לך אתה הגיון כי החוק הזה שהשווה את בנות השירות הלאומי הוא חוק המתייחס לנושאים שמשווים תנאי שירות.

ניסן סלומינסקי: מה את מציעה, אני לא רוצה לטרפד את הצעת החוק הזו אבל איך אני יכול להכניס את נושא בנות השירות הלאומי.

ניסן סלומינסקי: שתיהן יכולות לעבוד חדר ליד חדר אחת עם מדים והשנייה בלי מדים בגלל שהרבנים לא מרשים לה.

מיכל דויטש: תוכל להגיש הצעת חוק פרטית.

שגית אפיק: לכאורה אתה יכול להגיש הסתייגות שתידון כאן.

שגית אפיק: זה הופך את כל החוק הזה לתקציבי.

ראובן ריבלין: אנחנו נגיש בשמך הצעת חוק, אל תעכב את זה.

שגית אפיק: הצעת חוק לתיקון פקודת מס הכנסה (מס'155) (נקודות זיכוי בעד שירות סדיר), התשס"ז-2007.

שגית אפיק: תיקון סעיף 39א' בפקודת מס הכנסה (להלן-הפקודה), בסעיף 39א, במקום פסקאות (1) ו- (2) יבוא: 1/6 נקודות זיכוי – אם שירת שירות סדיר של – לגבי גבר –23 חודשים מלאים לפחות.

שגית אפיק: לגבי אישה –22 חודשים מלאים לפחות.

שגית אפיק: 1/12 נקודת זיכוי – אם שירת שירות סדיר של פחות מ- לגבי גבר –23 חודשים מלאים לגבי אישה – 22 חודשים מלאים.

שגית אפיק: נוסיף סעיף תחולה- הוראות סעיף 39א לפקודת מס הכנסה לסעיף 1 לחוק זה יחולו לגבי חייל ששוחרר משירות סדיר החל ביום 1 ביולי 2007.

ראובן ריבלין: הסתייגות לדיבור.

ניסן סלומינסקי: אני מבקש הסתייגות לדיבור

סטס מיסז'ניקוב: מי בעד הצעת החוק לתיקון פקודת מס הכנסה (מס' 155) (נקודות זיכוי בעד שירות סדיר התשס"ז-2007?

סטס מיסז'ניקוב: בעד: רוב נגד: אין נמנעים: אין הצעת החוק אושרה

סטס מיסז'ניקוב: ברכות לחברת הכנסת יחימוביץ.

סטס מיסז'ניקוב: תודה רבה לכולם הישיבה נעולה.